ไม่ประมาท วางมาตรการเหมาะสม สมเหตุสมผล ในการรับนักท่องเที่ยวเข้าไทย
นายแพทย์โอภาส การย์กวินพงศ์ปลัดกระทรวงสาธารรสุข กล่าวถึงการประชุมร่วมหน่วยงานที่เกี่ยวข้องในการรับนักท่องเที่ยวเข้าไทยโดยเฉพาะนักท่องเที่ยวจีนวันนี้ ว่า วันนี้ที่ประชุมก็มีความเห็นที่ดีและเป็นแนวทางเอกฉันท์ที่ทำไปด้วยกัน นโยบายต่างๆ ที่ไทยใช้ไม่ได้เจาะจงประเทศใดประเทศหนึ่ง เกณฑ์ที่ใช้ยึดตามกฎหมายต่างๆ ทั้งกฎหมายในประเทศและกฎอนามัยระหว่างประเทศ โดยมีคณะกรรมการวิชาการภายใต้ พ.ร.บ.โรคติตด่อแห่งชาติ พ.ศ.2558 เป็นผู้ให้คำปรึกษา ยึดตามข้อมูลอยู่จริง ปฏิบัติจริง ส่วนประเด็นปัญหาคือ โซเชียลต่างๆ ที่ออกความเห็นด้วยความหวังดี แต่เป็นการออกความเห็นโดยยึดข้อมูลจากต่างประเทศ จากโซเชียลมีเดียซึ่งจริงบ้าง ไม่จริงบ้าง แล้วใช้ความคิดความรู้สึกไปพิจารณาจนเกิดข้อกังวลให้พี่น้องประชาชน ยืนยันกระทรวงสาธารณสุขไม่ได้ประมาท มีการเตรียมการ ดูข้อมูล และมีการวางมาตรการที่เหมาะสม สมเหตุสมผล อย่างไรก็ตามจะมีการติดตามประเมินผลมาตรการที่ออกมาเป็นระยะเพื่อให้มั่นใจว่าไม่มีเหตุการณ์อะไรที่ผิดปกตินายแพทย์โอภาส กล่าวด้วยว่า ไม่ต้องกังวลมากเรื่องสายพันธุ์จากจีนเพราะเชื้อมีทั่วโลก ไทยเองก็มีเชื้อ BA.5 และมีภูมิต้านทานแล้ว ส่วนข้อเสนอของกระทรวงสาธารณสุขให้ทำประกันสุขภาพนักท่องเที่ยวเข้าไทยให้ครอบคลุมการรักษาโรควิด -19 ยืนยันเป็นส่วนแยกไม่ได้รวมกับค่าเหยียบแผ่นดินที่เป็นเรื่องของกระทรวงการท่องเที่ยวและกีฬา ซึ่งการทำประกันจะเน้นประเทศที่กำหนดให้ตรวจ RT-PCR ก่อนกลับเข้าประเทศ เพื่อป้องกันเหตุนักท่องเที่ยวตกค้างในไทย จะได้มีเงินประกันมาช่วยดูแลไม่เป็นภาระกับประเทศไทย ส่วนรายละเอียดวงเงินประกันขั้นต่ำ จะหารือกับ คปภ.กำหนดใช้ชัดเจนอีกครั้ง